ANEXA Nr. 1 la regulament

Cerinţe minime obligatorii pentru brevetarea piloţilor maritimi

CAPITOLUL I

 Porturile maritime Constanţa, Mangalia şi Midia

1. Pilot maritim aspirant pentru porturile maritime Constanţa, Mangalia şi

Midia

Art. 1. - Brevetul de pilot maritim aspirant pentru porturile maritime Constanţa, Mangalia şi Midia se poate obţine de către orice candidat care îndeplineşte următoarele cerinţe:

**a)** deţine un brevet de comandant pentru nave cu un tonaj brut de 3.000 sau mai mare în termen de valabilitate;

**b)** a urmat un curs de specializare aprobat;

 sau

**a)** deţine un brevet de ofiţer punte secund pentru nave cu un tonaj brut de 3.000 sau mai mare, în termen de valabilitate;

**b)** are un stagiu de îmbarcare ca ofiţer punte secund pentru nave cu un tonaj brut de 3.000 sau mai mare de 24 luni, din care cel puţin 12 luni în ultimii 5 ani;

**c)** a urmat un curs de specializare aprobat.

 **sau**

 **a) deține un brevet de căpitan maritim portuar in termen de valabilitate**

 **b) are un stagiu de îmbarcare pe nave remorcher cu carlig de 60 luni, din care cel puțin 36 luni in ultimii 5 ani;**

 **c) a urmat un curs de specializare aprobat.**